A Magyar Nemzeti Tanács a Tanács Kulturális Bizottságának javaslata alapján, valamint a Nemzeti kisebbségek nemzeti tanácsairól szóló törvény (a Szerb Köztársaság Hivatalos Közlönye 72/2009 szám) 17. szakasza 1. bekezdése, 18. szakasza 1. pontja és 24. szakasza 1.és 2. bekezdése, valamint a Magyar Nemzeti Tanács Alapszabályának (elfogadva 2010. július 3-án 12/2010 iratszám alatt és 2010. július 30.-án 16/2010 iratszám alatt) 16. szakasza 1. bekezdése, f./ pontja és 48. szakasza 1. bekezdése alapján a Tanács IV. ülésén, 2010.október 18.-án meghozza

***A TOPOLYAI NÉPKÖNYVTÁR A***

 ***SZERBIÁBAN ÉLŐ MAGYAR NEMZETI KÖZÖSSÉG SZEMPONTJÁBÓL KIEMELT JELENTŐSÉGŰVÉ NYILVÁNÍTÁSÁRÓL SZÓLÓ ZÁRADÉKÁT***

 ***1./*** Az MNT Alapszabályának 2. szakasza értelmében, mely szerint az MNT a szerbiai-vajdasági magyarság kulturális autonómiájának legfőbb szerve, amellyel a magyar nemzeti közösség kollektív önkormányzati joga érvényesül, az MNT létrehozza a kiemelt jelentőségű országos, tartományi és helyi érdekű intézmények listáját, amely intézmények egyebek mellett Szabadka, Magyarkanizsa, Topolya, Zenta, Óbecse, Újvidék, Ada, Nagybecskerek, Zombor Nagykikinda stb. város illetve község területén működnek.

 Az MNT minden egyes településre vonatkozóan döntést fogad el, az ajánlások alapján.

 ***2./*** A Tanács megállapítja, hogy a

|  |  |
| --- | --- |
| ***Név*** | Népkönyvtár Topolya  |
| ***cím, székhely*** | 24300 Topolya, Fő utca 16.  |
| ***község*** | Topolya  |
| ***tevékenység*** | 9101 – könyvtári tevékenység |
| ***intézmény típusa*** | közintézmény |
| ***alapító***  | Topolya község |
| ***bejegyző szerv*** | Gazdasági Bíróság Szabadka |
| ***alapítás éve*** | 1990 |
| ***törzsszám*** | 08214271 |

 a szerbiai magyar közösség részére ***kiemelt jelentőséggel bír***, a magyar nemzeti közösség kulturális sajátosságai, nemzeti identitása megőrzésének, előmozdításának és fejlesztésének szempontjából valamint a magyar kultúra törvényes feltételeinek biztosítása céljából Topolya község területén, Topolya településen.

 ***3./*** Ezen döntés alapján a Magyar Nemzeti Tanács kezdeményezheti a 1./ pontban meghatározott a szerbiai magyar közösség szempontjából kiemelt jelentőségű intézmény alapítói jogainak az átvételét a törvénnyel összhangban.

  ***4./*** Jelen döntés indoklása: A topolyai Népkönyvtár 1945-ben alakult. Ma a topolyai község területén működő 6 fiókkönyvtárával (Bajsa, Pannónia, Bácskossuthfalva, Pacsér, Zentagunaras, Gunaras) és kb. 132.000 kötetes állományával egy közel 40 ezres közösséget lát el könyvekkel és egyéb információkkal. Tevékenysége a község magyarsága számára a magyar nyelvű kultúra megtartása és ápolása szempontjából alapvető fontosságú, hiszen az intézmény a könyvtári szolgáltatások nyújtásán túl, több területet felölelő tevékenységével a magyar közösség közművelődési és művelődési életének kiteljesedését is felvállalta. Alapvető célkitűzései között szerepel a magyar kultúra értékeinek megőrzése, de kiemelt fontosságot tulajdonít az értékteremtésnek is. Szerteágazó tevékenysége a közösség minden korosztályát felöleli.

A topolyai Népkönyvtár állományában a szerbiai magyar közösség kulturális és szellemi hagyatékának számos reprezentatív darabja található, amit több hagyaték, köztük Juhász Erzsébet hagyatéka, valamint gazdag helytörténeti gyűjtemény egészít ki. Ennek megőrzése, kutatása, folyamatos számbavétele és a jövő nemzedékek számára történő átmentése – digitalizálása – okán a topolyai Népkönyvtár a közösség kulturális és nemzeti identitása őrzésének és előmozdításának szempontjából kiemelt jelentőségű.

A Népkönyvtár épülete Topolya központjában van, az egykori rabbinátus műemlékvédelem alatt álló épületében. Alapítója és működtetője a topolyai képviselő-testület.

 ***5./*** Jelen záradék rendelkezéseiről a törvényes határidőn belül az illetékes szervek kiértesítésre kerülnek.

***MAGYAR NEMZETI TANÁCS***

***Szabadka,Ago Mamužić u 11./II.***

***Iratszám: \_\_32/2010\_\_***

***Kelt: \_2010. október 18.-án \_\_***

 ifj.dr. Korhecz Tamás Várkonyi Zsolt

 elnök s.k. jegyző s.k.